Προσφώνηση

Η προσφώνηση είναι ένας επίσημος, συχνά νομικά κατοχυρωμένος τίτλος. Παραδοσιακά χρησιμοποιείται για άτομα που κατέχουν πολιτικά, θρησκευτικά, δικαστικά ή πανεπιστημιακά αξιώματα.

 Προσφωνήσεις Αρχηγών Κρατών 
 Μεγαλειότατος : Προσφωνούνται οι Βασιλείς και οι Αυτοκράτορες. Αναφορά: Η Αυτού Μεγαλειότης ή Η Αυτού Μεγαλειότητα για Βασιλείς (Α.Μ.). για Αυτοκράτορες Η Αυτού Αυτοκρατορική Μεγαλειότης ή Η Αυτού Αυτοκρατορική Μεγαλειότητα στη νέα Ελληνική (Α.Α.Μ)

 Υψηλότατος : Προσφωνούνται οι Πρίγκιπες και οι γαλαζοαίματοι συγγενείς των Βασιλέων. Αναφορά: Η Αυτού Βασιλική Υψηλότης ή Η Αυτού Βασιλική Υψηλότητα στη νέα ελληνική. (Α.Β.Υ.).

 Εξοχότατος : Προσφωνούνται αρχηγοί κρατών (Πρόεδροι της Δημοκρατίας), αρχηγοί κυβερνήσεων (πρωθυπουργοί), πρέσβεις, ορισμένοι κληρικοί, μέλη μιας βασιλικής οικογένειας και άλλοι υψηλόβαθμοι αξιωματούχοι (π.χ. επικεφαλής των διεθνών οργανισμών, όπως οι ύπατοι αρμοστές στην Κοινοπολιτεία των Εθνών). Αναφορά: Η Αυτού Εξοχότης ή Η Αυτού Εξοχότητα στη νέα ελληνική. (Α.Ε.).

 Προσφωνήσεις Καθηγητών, Δικαστικών, Ανώτατων Λειτουργών και Πολιτικών προσώπων 
 Εντιμολογιότατος
 Εντιμότατος
 Ενδοξότατος
 Εκλαμπρότατος

 Προσφωνήσεις Ορθοδόξων κληρικών 
 Προς Πατριάρχη 

 Παναγιώτατος : Προσαγορεύεται ειδικά ο Οικουμενικός Πατριάρχης. Αναφορά: Η Αυτού Θειοτάτη Παναγιότης (Α.Θ.Π.)
 Θειότατος και Μακαριώτατος : Προσφωνούνται οι Πατριάρχες των υπόλοιπων Παλαίφατων, Πρεσβυγενών Πατριαρχείων: Αλεξανδρείας, Αντιοχείας και Ιεροσολύμων. Αναφορά: Η Αυτού Θειοτάτη Μακαριότης (Α.Θ.Μ.)
 Αγιώτατος : Προσφωνούνται οι Πατριάρχες Σερβίας και Μόσχας και πάσης Ρωσίας μόνο εντός των ορίων της επικράτειάς τους (προσφωνούνται και Μακαριώτατος είτε εκτός είτε εντός των ορίων της επικράτειάς τους)
 Μακαριώτατος : Προσφωνούνται οι Πατριάρχες των υπόλοιπων Νεοπαγών Πατριαρχείων: Οι Πατριάρχες Μόσχας και Πάσης Ρωσίας, Σερβίας, Βουλγαρίας και Γεωργίας.

 Προς Αρχιεπίσκοπο  

 Μακαριώτατος : Προσφωνούνται οι Αρχιεπίσκοποι, επικεφαλής Αυτοκεφάλων Εκκλησιών. Παραδείγματα: οι Εκκλησίες της Κύπρου, της Ελλάδος, της Πολωνίας, της Αλβανίας, της Τσεχίας και Σλοβακίας της Ουκρανίας. Αναφορά: Η Αυτού Μακαριότης
 Σεβασμιώτατος : Προσφωνούνται οι Αρχιεπίσκοποι, που δεν είναι επικεφαλής Αυτοκέφαλων Εκκλησιών, ή είναι ημιαυτόνομες, και υπάγονται κάπου. Παραδείγματα: Οι Εκκλησίες της Κρήτης, της Αμερικής και της Αυστραλίας που ανήκουν στο Οικουμενικό Πατριαρχείο και η Αρχιεπισκοπή Σινά κ.α. που ανήκει στο Πατριαρχείο Ιεροσολύμων. Αναφορά: Η Αυτού Σεβασμιότης

 Προς Μητροπολίτη 

Σεβασμιώτατος : Προσφωνούνται γενικά οι Μητροπολίτες.
 Παναγιώτατος : Προσφωνούνται κατ' εξαίρεση οι Μητροπολίτες α) Θεσσαλονίκης και β) Μονεμβασίας και Σπάρτης γ) Τραπεζούντας (μέσα στην περιφέρειά τους και μόνον).
Πανιερώτατος : Προσφωνούνται οι Μητροπολίτες της Εκκλησίας της Κύπρου και οι Τιτουλάριοι Μητροπολίτες (χωρίς Επαρχία και Διοικητική Αρχή).
Ιερώτατος : Προσφωνούνται οι Μητροπολίτες από τον Οικουμενικό Πατριάρχη.

 Προς Επίσκοπο 

Θεοφιλέστατος : Προσφωνούνται οι απλοί Επίσκοποι (βοηθοί) και Χωρεπίσκοποι (επαρχιούχοι).

 Προς Πρεσβύτερο 

 Προς άγαμους ιερείς 
 Πανοσιολογιώτατος : Προσφωνούνται οι Αρχιμανδρίτες με πτυχίο Ανώτατης Σχολής.
 Πανοσιώτατος : Προσφωνούνται οι Αρχιμανδρίτες άνευ πτυχίου.
 Οσιολογιώτατος : Προσφωνούνται οι Ιερομόναχοι και Μοναχοί με πτυχίο Ανωτάτου Σχολής.
 Οσιώτατος : Προσφωνούνται οι Ιερομόναχοι και Μοναχοί άνευ πτυχίου.

 Προς έγγαμους ιερείς 
 Αιδεσιμολογιώτατος : Προσφωνούνται οι έγγαμοι ιερείς με πτυχίο Ανωτάτης Σχολής.
 Αιδεσιμώτατος : Προσφωνούνται οι έγγαμοι ιερείς άνευ πτυχίου.

 Προς Διάκονο 

 Ιερολογιώτατος : Προσφωνούνται οι Διάκονοι με πτυχίο Ανωτάτης Σχολής.
 Ευλαβέστατος : Προσφωνούνται οι Διάκονοι άνευ πτυχίου (βλ. Δίπτυχα Εκκλησίας 2005 σελ.1153-1154 εκδ. Απ. Διακονίας)

 Προς Μοναχό ή Μοναχή 

 Προς Μοναχό 
 Οσιολογιώτατος : Προσφωνούνται οι Μοναχοί με πτυχίο Ανωτάτου Σχολής.
 Οσιώτατος : Προσφωνούνται οι Μοναχοί άνευ πτυχίου.

 Προς Μοναχή 
 Οσιολογιωτάτη : Προσφωνούνται οι Μοναχές με πτυχίο Ανωτάτου Σχολής.
 Οσιώτατη : Προσφωνούνται οι Μοναχές άνευ πτυχίου.

 Προς Ιεροψάλτες 
 Μουσικολογιώτατος : Προσφωνούνται οι χοράρχες των ιεροψαλτών

 Δείτε επίσης 

 Κατάλογος εκκλησιαστικών αξιωμάτων

 Αναφορές 
 Πως προσφωνούνται οι κληρικοί μας;

Κατηγορία:Χριστιανικοί θρησκευτικοί τίτλοι και βαθμοί
Κατηγορία:Ορθοδοξία